Tuisskool – 'n ander vlak | Die Vryburger
Die feministiese beweging het 'n groot knak in die samelewing veroorsaak en die nagevolg is dat meeste vrouens vandag werk vir 'n inkomste.
Dit is dan ook die nagevolg dat om meer kinders te hê kom in die pad van haar beroep.
Maar ek wil graag aandag bring aan die verandering wat plaasgevind het tussen die verhouding van pa en dogter in hierdie nuwe denkwyse.
Pa's wat hul dogters wil beskerm teen seuns wat belang stel om 'n verhouding aan te knoop is baie keer besig om klem te le op akademie. As sy te besig is om te leer dan sal sy nie tyd hê vir seuns nie. As sy begeer om eendag 'n graad agter haar naam te hê dan sal sy nie dink aan trou nie.
Wanneer die arme skepsel universiteit toe gaan en haar nuwe vryheid ontdek dan wil sy nog steeds die geselskap hê van die teenoorgestelde geslag. Maar natuurlik word sy nie gelok na die pa van haar toekomstige kinders nie. Sy soek die ou wat haar sosiale status op kampus sal verhef. En natuurlik laat die knaap se karakter veel te wense.
As die situasie ontlont in 'n swangerskap dan is hulle verplig om te trou maar die kind is nou 'n derde wiel wat in die pad gekom het van groter drome. As hulle so tien jaar lank getroud is en het drie kinders, dan skei hulle en die volgende generasie begin erger af as die vorige.
Pa aan sy dogter… "Eendag moet jy op jou eie voete kan staan."
Ek glo nie hierdie is reg nie.
Ek gaan my dogters deur metode van Tuisskool onderrig en baie van my vrou se hulp leer…
"Eendag gaan jy 'n mamma wees, met 'n verantwoordelikheid voor God om jou kinders op te voed om te wandel in sy wee en al die geloftes aan Hom na te kom."
So 'n kind droom nie om eendag universiteit toe te gaan nie. Sy wil, soos natuurlik is, 'n babatjie hê. "Oooe! Kyk die ou babatjie. Ek voel so broeis."
Hierdie jonge dame soek nie 'n "boyfriend" nie.
Sy soek 'n man. Die pa van haar kinders. 'n Godsman met karakter en integriteit. Sy soek hom nie by Hatfield Square nie.
Sy soek hom by die kerk en Nagmaal.
Sy wil so graag huishou vir n man wat vir haar en die kinders sorg en lief het.
Hierdie is die gedagtes wat die briewe aan die Vryburger oor tuisskool in my wakker gemaak het.
Laat jou dogtertjies met baba poppe speel. Dit is gelyk aan 100de generasies se tuisskool onderrig. As mamma by die huis is dan sien al die kinders hoe mamma die doeke ruil en die baba versorg en voed. Leer hulle deur voorbeeld. Laat sy vir mamma help met die skottelgoed en die vloere vee.
Moenie n ousie aanstel wat jou gaan vergiftig nie.
Mammas, wees by die huis by jou kinders waar jy hoort.
Pappas, werk hard en sorg vir hulle, hê hulle lief en verstaan God se woord as priester van jou huis.
Kinders, Eer jou vader en jou moeder, dat jou dae verleng mag word in die land wat die HERE jou God aan jou gee.
As mamma werk en nie tuis is nie dan kan jy sommer weet dat die egskeidings van vandag begin by die kleuterskool. Geskeurde families wat nie die kwale van die moderne Babilon samelewing aanspreek nie kweek, geskeurde families.
En so terloops, die vyand verstaan presies hoe om ons te verswak en verdeel. Sielkundige oorlogvoering (TV) verwar die volk dat hulle hierdie onnatuurlike patroon navolg.
7 thoughts on "Tuisskool – 'n ander vlak"
Vesting May 27, 2014 at 10:47 pm
Baie dankie, Edmund, dis diep woorde en ek is dit eens met jou. Ek wil graag ook 'n stuiwer in die armbeurs gooi.
Ek kan my voorstel dat jong mense wie waardestelsel stewig gegrondves is in 'n hegte gesinslewe, nie sommer aan die dwaal sal raak wanneer hulle die huis verlaat nie. Op universiteit beland hulle darem (hopelik) ook tussen enersdenkende portuurgroepe; diegene wat alleen in hulle eie woonstelle gaan woon, is dalk eerder kwesbaar.
Vir baie gesinne grens dit aan die onmoontlike om in die huidige sosio-ekonomiese bestel kop bo water te hou. Ek het begrip daarvoor dat moeders soms teen wil en dank ook lang ure buitenshuis moet werk om broodnodige geld te verdien. Daar is smiddags en saans bitter min tyd om aan hulle gesinne te bestee; en ouers volg dikwels 'n "maklike" uitweg om bietjie rus te kry of noodsaaklike huishoudelike take af te handel deur "genadiglik" van televisie gebruik te maak om die kinders stil te kry of eenkant te hou. Is daar nie iewers 'n lys van ordentlike en gepaste DVD's beskikbaar wat eerder as kommersiële senders, gebruik kan word om die kleingoed besig, en op die regte pad, te hou nie? Dit is nie die ware jakop nie, maar darem 'n jakop. Dalk 'n geleentheid om met tuis-opvoeding te begin?
Dan is daar iets wat my deur die loop van die afgelope dekades opgeval het. Byna onopgemerk het dit 'n gebruik in kerke geword om 'n "kinderkerk" in te stel waar die kleingoed besig gehou word sodat pa en ma ongesteurd na die preek kan luister (en dalk soms nog na preke oor die verval van die gesinslewe). Dit voel nie vir my reg nie. Die hele week moet die kleingoed sonder ma en pa klaarkom, en hier is 'n geleentheid waarna hulle uitsien om netjies uitgevat, net soos die grootmense, vir 'n uur by, en saam, met pa en ma deur te bring, maar nou word hulle gedwing om mee te doen aan gesinsverbrokkeling … Moeders, hoort die geskenk van God nie op jou skoot nie? As hy of sy dalk so bietjie huil, en die oom voor jou kyk ergerlik om – "so what?" — dis goeie oefening vir sy nekspiere, en buitendien dalk 'n goeie geleentheid om die duiwel op sy skouer raak te sien.
Ek hoor dikwels die uitdrukking: "Bring bymekaar wat bymekaar hoort". 'n Gesin hoort bymekaar. Wat sou gedoen kon word om hulle weer bymekaar te bring?
Edmund May 28, 2014 at 8:44 am
Ek het maar net n voorbeeld gemaak. Ek weet van baie blankes met universiteit grade wat nie werk kan kry nie. Ouers vurk duisende rande uit om hulle kinders die beste skoling te gee en dan waai hulle graad en al uit die land uit want nou is hulle bemagtig om te gaan werk in die buiteland.
Verwoerd het gese as 'n huisgesin net twee kinders het vervang dit net die egpaar.
Drie is ook nie genoeg nie want een van die kinders kan sterf voor hulle voortplant.
'n Huisgesin moet 'n minimum van vier kinders he om n volksgroei te behaal van een kop per huisgesin.
Vrouens wat werk kan nie dit hanteer nie. Sy sal tien teen een afgedank word as sy so baie swanger verlof vat.
Mense sukkel om kop bo water te hou want hulle moet die belaglikke skoolvondse opdok vir n kommunistiese opvoeding. Ma en pa moet werk om die skuld af te betaal wat so goed is vir hulle, want nou kan hulle die mooi kar en lekker huis en groot televisie he.
Mense moet op hou bekommer oor wat mense dink van hulle lewens standaard en n opoffering maak vir die nageslag.
Jy praat van broodnodige geld. As mense broodnodige geld wil verdien moet hulle liewers onnodige omkostes sny. 'n DSTV rekening is nie broodnodig nie. Skoolfondse is ook nie broodnodig nie as mens die regte kopskyf kan maak.
Van werkende ma's weet ons almal. Ons volk is volop met vrouens in die besigheids wereld. Van egskeidings weet ons ook. Hoekom is daar so baie egskeidings in ons land tusssen die blankes. Want vrouens is broodwinners, en smeer hulle kinders af aan die ousie by kleuterskool. Dit is makliker vir ouers om te skei as die kinders se maatjies en televisie stimulasie belangriker is as mamma en pappa is lief vir mekaar want hulle blootstelling in die buitewereld is groter as die huisgesin.
Die ding wat 'n ma die seerste maak is om haar kleintjie by 'n kleuterskool af te laai. Maar sy en die kind kan gewoond raak daaraan en dan is dit baie gerieflik. Ons volk krimp en versmoor onder die wat jy noem die huidige sosio-ekonomiese bestel, ek noem dit babilon en die OKJV se, "Come out of her my people."
Vesting May 30, 2014 at 12:24 am
Ons is steeds op dieselfde golflengte. Ek het deur die loop van die jare agtergekom dat ek soms 'n stelling oordryf, of 'n saak van een kant af toelig, om 'n punt tuis te bring. Ek kan jou verseker dat ons op dieselfde golflengte en geesgenote is ten opsigte van die opvoeding, onderwys, onderrig en toekoms van ons kinders, en uiteindelik die toekoms van ons volk. Myns insiens is tuisonderrig/ tuisskool/ tuisopvoeding een van die ligpunte in 'n donker toekoms.
Ek het toevallig via ompaaie, beginnende by Pestalozzi Trust (waarna iemand in 'n ander berig oor die onderwerp verwys het) op die volgende nuuswaardigheid afgekom. Ek is nie by die organisasie betrokke nie en misbruik dit nie as advertensie nie, maar neem die vrymoedigheid om dit weer te gee in belang van almal wat meer wil (en moet) weet oor hierdie belangrike saak.
"27,28 JUN : Kragdag Tuisonderwys Ekspo (Pretoria)
'n Tuisonderwys uitstalling waar kurrikulumverskaffers hulle produkte en dienste uitstal en kundiges praatjies lewer oor verskeie aspekte van tuisonderwys. Dis die ideale geleentheid vir ouers om te sien wat beskikbaar is op die mark, te luister na kundiges en te netwerk met ander ouers. Hierdie Ekspo word saam gehou met die Kragdag uitstalling oor alternatiewe energie.
Datum : 27,28 Junie 2014
Plek : Diamantvallei, Pretoria
Kontak : Risella Botha by [email protected]"
Transvaal Burger May 30, 2014 at 2:02 pm
Die Pestalozzi-Stiftung Hamburg is 'n liefdadigheids-stigting geïnisieër deur die vrymesselaars losie, Zur Brudertreue. – Wikipedia.org
Johann Heinrich Pestalozzi (1746-1827) was onder andere 'n humanis en filosoof. – pestalozzi.org.uk
Johann Heinrich Pestalozzi was 'n bevestigde lid van die Bavariese Illuminati (Adam Weishaupt gegründen Illuminatenordens) – wikipedia.org
Johann Heinrich Pestalozzi was in 1782 deur die Illuminati inisiasie proses. Sy kode naam was Alfred. Weishaupt was op soek na indiwidue wie hervormings onderwysstelsels kon ontwikkel wat sou inpas by sy Illuminati doelwitte. – http://books.google.co.za/johannheinrichmemberofilluminati
En net 'n laaste aanhaling want 'n mens kan aangaan en aangaan:
" Pestalozzi and his disciples, during the 19th Century and beyond, had an immense influence upon (the "science" of) education as a whole – agendas and techniques which ultimately led to what Charlotte Iserbyt and John Gatto had documented in The Deliberate Dumbing Down of America and Dumbing Us Down: The Hidden Curriculum of Compulsory Schooling, respectively. (I'm not saying Freemasons were behind it – at least not entirely —but it's important to acknowledge that, had Gatto and Iserbyt spent any length of time on the Enlightenment itself, the trail would have lead directly to Illuminatus Pestalozzi, the Illuminati-infiltrated Philanthropinum, and the influential writings of the Rousseau's and Helvetius' before them.) " – http://www.conspiracyarchive.com/Articles/Freemasonry_Civil-Religion.htm
As 'Dumbing Down' deel was van Pestalozzi se implementerings -invloed, -agendas en -tegnieke in 'The Hidden Curriculum of Compulsory Schooling', hoeveel te meer in sy tuisskoolonderrig kurrikulum?
Net so vir die wis en die onwis.
Edmund May 30, 2014 at 5:53 pm
Guten tag Vesting.
Hier is ook n lekker boek om te lees met betrekking tot tuisskool onderrig.
Vesting June 2, 2014 at 2:49 am
Baie dankie, Edmund!
Naas die Bybel is hierdie boek van Matthew James seker een van die belangrikste boeke wat ek ooit gelees het.
Ek het 'n vermoede gehad, maar nou verstaan ek hoe dit gekom het dat ons in die gemors beland het waarin ons verkeer en waarom ons nooit weer daar sal kan uitkom nie.
Huisvrou June 2, 2014 at 5:42 am
Jy raak soveel dinge aan waarmee ek, vrou wat midde-in hierdie feministiese aanslag grootgeword het en nou kinders grootmaak, honderd persent saamstem.
My ma was 'n tipiese beroepsvrou, MAAR het as boervrou, plaasvrou, huisvrou geleef en kinders grootgemaak. Sy het 'n M-graad gehad, maar as ma geleef. Sy het my pa in alles ondersteun, sy ideale en drome saam nagejaag en baie lugkastele sien verbrokkel. Sy wat in die moderne stadslewe grootgeword het, wie se eie ma onderwyseres was, het op 'n plaas sonder elektriese krag, stoof of binne-toilet begin. Dames wat reken en argumenteer dat hulle nie vervulling kan smaak as hulle nie in 'n beroep staan nie, se argumente hou nie water nie. Ek het so 'n vrou geken, al verskil is, sy het BESLUIT haar gesin, haar kinders is belangriker. Na bankrotskap het sy uitgespring en as boekhouer begin werk om in die moeilike tyd te help, nadat ons kinders uit die huis was.
Ek is ook grootgemaak met die idee: jy moet iets (geleerdheid) hê om op terug te val. Ek is universiteit toe en het my Godgegewe man daar ontmoet. Maar ek glo dat Vader ons bymekaar sou uitbring, selfs al sou ek nie gaan studeer het nie. In 25 jaar het ek nog nooit my graad gebruik nie.
Tuisonderwys is God se roeping vir my. Ek was eers halstarrig, maar Hy gee nie moed op nie!
Mettertyd het Hy my na http://www.aboverubies.org gelei. Ek was nog nooit gekonfronteer soos deur hierdie webwerf nie. Om te sê God is in beheer, en om te lééf met God in beheer…. Om alles in jou lewe aan Hom oor te laat, dis wat die Skrif leer, maar dis nie hoe ons leef nie. Ons voorouers het Hom vertrou, groot gesinne gehad, arm gewees an materiële dinge, maar ryk aan geestesgoed. Die hedendaagse "Afrikaner" is ryk aan aardse besittings, vakansies, naweke weg, maar arm aan kinders, familiebande, God.
Vroue wat vlug van hul Goddelike taak, vrouwees, ma-wees, tuis wees. Die gedurige sug na meer as daaglikse brood, die soek na botter, konfyt en poeding. Ons wil so graag leef soos die Amerikaner (tog is die TV-beeld 'n totale wanpersepsie) dat ons ons roeping versaak.
Ek salueer jou, Edmund, en eggo jou uitkyk, want dis ook hoe ons gesin leef. Dis die waardes wat ons ons dogter en seuns mee groot maak. En deur Sy genade, is daar wel ook ander gesinne wat dit leef.
Mense onderskat die negatiewe invloed van skool, hetsy staat, privaat of Christelik. Ons onderskat die ondergrawing van waardes in kurrikulums wat deur die staat goedgekeur word. Ons onderskat die omvang van die evolusie-toerie se skade in ons geloofslewe, in ons wêreldbeskouing.
Ons het die belangrikste van alle beroepe negeer tot 'n minderwaardige niksseggendheid, asof hierdie Godgegewe taak en roeping geen waarde het nie, omdat die waarde nie in Rand en sent bepaal kan word nie – eenvoudig omdat dit te groot is, die Randwaarde onbekostigbaar. Om vrou, huisvrou en ma te wees is dié enigste beroep waarvoor alle ander beroepe bestaan en werk. Mag ons volksmoeders weer trots wees daarop om hierdie beroep voltyds te beoefen.